Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 743

d) Az iskolai kulturált étkeztetés feltételeinek a biztosítása 2008/177. szám I. PEDAGÓGIAI SZAKASZ 1–6. ÉVFOLYAM Az első pedagógiai szakasz jellemzését külön is fontosnak tartjuk, hiszen az első hat évben alapozódnak meg azok a kulcskompetenciák, amelyek a későbbi időszak eredményességét tekintve meghatározóak. Célok és feladatok Az első pedagógiai szakasz legfőbb célja, hogy megalapozza a későbbi tanuláshoz, problémamegoldáshoz, önmegvalósításhoz, egészséges életvitelhez szükséges készségeket, képességeket, attitűdöket. Mindezt olyan tanulási folyamatban valósítsa meg, ami – együttműködésre, – a tanulók tevékenységére, – életkori szükségleteire épít, és lehetőséget biztosít, – a gyerekek egyéni tempójához, – tehetségéhez való alkalmazkodásra, illetve megfelelő kereteket a hátránykompenzációra. A fejlesztés fő területei – Olvasás-, írás- és beszédtechnika, beszédhallás – Szövegértés és szövegalkotás – Célhoz és helyzethez igazodó kommunikáció – Matematikai-logikai képességek – Természettudományban alkalmazott megismerési eljárások – Egészségmegőrzés, környezetmegóvás – Olyan eszköztudások, amelyek az információforrások felkutatását, az információk kigyűjtését, rangsorolását, tárolását, továbbítását szolgálják, különös tekintettel az informatikára. – Alkotás-befogadás különböző művészeti ágakban – Manuális alkotótevékenység – Fizikai állóképesség, ügyesség – Önbemutatás, asszertivitás – Együttműködés, segítőkészség – Kíváncsiság, kutatói attitűd – Próbálkozási hajlandóság A tanítás-tanulás szervezése Az alapozó szakaszban – a képességfejlesztés fókuszaitól, illetve a gyerekek életkori jellemzőitől függően – szerveződik tantárgyakba, projektekbe, epochálisan, illetve ezek kombinációiban az oktatás. Tantárgyak Az 1–4. évfolyamban külön tantárgyi keretbe maradt a magyar nyelv és irodalom, az angol nyelv, a matematika, a testnevelés az alapozás biztonsága és a tantárgyak alapozó szakaszt jellemző sajátosságai miatt. A tantárgyi keretben elsajátított ismereteket, ahol lehet és indokolt, felhasználjuk és gyakoroljuk a projektek megvalósítása során is. Az 5. évfolyamtól tantárgyi keretben marad a testnevelés, az anyanyelv és kommunikáció, a testnevelés illetve az angol nyelv. A többi tantárgy epochálisan szerveződik. Projekt A projektek az első pedagógiai szakaszban, különböző funkcióban jelennek meg. Az 1–4. évfolyamban a tanterv néhány műveltségterület fejlesztési feladatait komplex módon, projektekben dolgozza fel. Az egyes projektekben az ember a természetben, ember és társadalom, a vizuális kultúra, ének-zene, valamint az életvitel és gyakorlati ismeretek műveltségterületek jelennek meg összevontan, úgy, hogy azok lefedik a kezdő és alapozó időszak,

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes